SARADNJA SA AMBASADOM FRANCUSKE U BIH

Dana 7. marta u Sarajevu u saradnji sa Francuskom ambasadom i Centrom za edukaciju sudija i tužilaca u RS, održan je seminar pod nazivom “Međunarodni sistem borbe protiv organiziranog kriminala” na kojem su predavači bili eksperati iz Republike Francuske i Bosne i Hercegovine. Seminar su pozdravnim govorima otvorili: gospodin Arben Murtezić, Direktor CEST-a F BiH i gospodin Pierre Bellet, sudija i oficir za vezu.

Na seminaru su, pored gospodina Belleta, edukatori bili i francuski eksperti: gospođa Caroline Charpentier, sudija, Rukovodilac misije “Borba protiv trgovine ljudima i povezanog kriminala” i gospođa Deborah Forst, sudija stažista. Edukatori iz BiH sud bili: gospođa Diana Kajmaković, tužiteljica Tužilaštva Bosne i Hercegovine; gospodin Nikola Sladoje, pomoćnik Ministra pravde Bosne i Hercegovine pri odsjeku za međunarodnu pravnu pomoć i saradnju u krivičnim stvarima i gospodin Doc. dr. Samir Rizvo, pomoćnik Ministra sigurnosti Bosne i Hercegovine i Državni koordinator.

Drugi dan, 8. marta, Francuska ambasada je prezentovala francuski sistem edukacije nosilaca pravosudnih funkcija. Učesnici su bili: frankofone sudije i tužioci iz Bosne i Hercegovine, predstavnici Odjela za imenovanja Visokog sudskog i tužilačkog vijeća BiH, CEST-a F BiH, Udruženja stručnih saradnika i savjetnika u sudovima i tužilaštvima u BiH i unije studenata Pravnog fakulteta Univerziteta u Sarajevu. Gospodin Bellet i gospođa Marie Compère, sudija i projekt menadžer u Nacionalnoj pravosudnoj školi u Francusko.